  Виталий Пронин Интернет пыр йыртэман учыръёслэн лыдзы йылэ. Туэ гинэ элькунамы 500 пала таӵе учыр пусъемын ни. Ӵемысь адямиос пӧяськеме кылё, Интернет пыр вуз басьтыкузы. Коньдонзэ азьло ик тыро, нош вуззы озьы ик уг вуы. Йыртэмасьёслэн вотэсазы сюрыны кема ӧвӧл тодматскон, уж утчан сайтъёс пыр но. Адямиос Интернетэ ивортон сёто паспортсэс я мукет документъёссэс ыштэмзы сярысь. Та вылын асьсэлы пайда поттыны малпасьёс соку ик жингырто: ми шедьтӥм документтэс, коньдондэс келялэ банк картаямы, собере жингыртэ, пумиськом. Коньдон келямын, нош телефонэз нокин уг куты ни… Малы ке таӵеослы оскиськом, нош соку ик полицие жингыртон сярысь вунэтӥськом. УД  